Amphionthophagus

Amphionthophagus er en underslekt av biller som hører til den artsrike slekten Onthophagus i familien skarabider (Scarabaeidae) i gruppen skarabider (Scarabaeoidea). De lever av møkk som de graver dypt ned i jorda.

Utseende 

Små til middelsstore, kraftige biller. Kroppsformen er kort, kraftig og hvelvet. Hodet er spadeformet og bredt, med små fasettøyne og korte antenner. Pronotum er stort og bredt (vanligvis tydelig bredere enn dekkvingene), gjerne med tydelig mikroskulptur, av og til metallglinsende. Dekkvingene er korte og hvelvede, ofte med tydelige lengdestriper.
Beina er kraftige gravebein.

Levevis 
Gjødselgraverne er knyttet til møkk. De graver tunneler under møkka, som ofte kan være overraskende lange sammenlignet med billens størrelse, og leder ned til et ynglekammer der hunnen arbeider møkka til en ball som hun legger egg på.

Utbredelse 
Denne lille gruppen er utbredt i Nord-Afrika, på den Iberiske halvøya og i Lilleasia.

Systematisk inndeling / europeiske arter 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselgravere (Scarabaeinae) Latreille, 1806
 slektsgruppen Onthophagini
 slekten gjødselgravere, Onthophagus Latreille, 1802
 Underslekten Amphionthophagus Martín-Piera & Zunino, 1983
 I Europa:
 Onthophagus (Amphionthophagus) melitaeus (Fabricius, 1798)
 Øvrige arter:
 Onthophagus (Amphionthophagus) falzonii Goidanich, 1926
 Onthophagus (Amphionthophagus) numidicus d'Orbigny, 1908

Kilder 

 Fauna Europaea Web Service Version 2.4 (2011) Utbredelsesdatabase for europeiske dyr

Eksterne lenker 
 

Møkkskarabider
Biller formelt beskrevet i 1983
Dyr formelt beskrevet av Mario Zunino